1994R0355 — RO — 01.01.1998 — 002.001

Acest document reprezintă un instrument de documentare, iar instituţiile nu îşi asumă responsabilitatea pentru conţinutul său.

Astfel cum a fost modificat prin:







(*) Acest act nu a fost publicat niciodată în limba română.







NB: Această versiune consolidată conţine referiri la unitatea de cont europeană şi/sau la ECU, care trebuie interpretate ca referiri la moneda euro, începând cu 1 ianuarie 1999 — Regulamentul (CEE) nr. 3308/80 al Consiliului (JO L 345, 20.12.1980, p. 1) şi Regulamentul (CE) nr. 1103/97 al Consiliului (JO L 162, 19.6.1997, p. 1).









▼B

REGULAMENTUL (CE) NR. 355/94 AL CONSILIULUI

din 14 februarie 1994

de modificare a Regulamentului (CEE) nr. 918/83 privind instituirea unui regim comunitar de scutire de la plata drepturilor vamale







CONSILIUL UNIUNII EUROPENE, având în vedere Tratatul de instituire a Comunității Europene, în special articolul 28, având în vedere propunerea Comisiei ( 1 ), având în vedere avizul Parlamentului European ( 2 ), având în vedere avizul Comitetului Economic și Social ( 3 ), întrucât articolul 45 din Regulamentul (CEE) nr. 918/83 ( 4 ) prevede o scutire de la plata drepturilor vamale la importul mărfurilor din bagajele personale ale călătorilor, care provin din țări terțe, cu condiția să fie vorba de importuri lipsite de orice caracter comercial; întrucât, în conformitate cu articolul 47 din Regulamentul (CEE) nr. 918/83, valoarea globală a mărfurilor pentru care se poate aplica această scutire de la plata drepturilor vamale nu poate depăși, pentru fiecare călător, 45 ECU; întrucât, în conformitate cu articolul 47 al doilea paragraf, statele membre pot, pentru călătorii cu vârstă mai mică de 15 ani, să reducă această scutire de la plata drepturilor vamale până la 23 ECU; întrucât este necesar să se țină seama de măsurile preconizate în beneficiul călătorilor de către organizațiile internaționale specializate, în special cele incluse în anexa F.3 la Convenția internațională privind simplificarea și armonizarea regimurilor vamale; întrucât aceste obiective ar putea fi realizate prin creșterea scutirilor de la plata drepturilor vamale; întrucât este necesar să se prevadă, pentru o perioadă limitată, o derogare în favoarea Germaniei, având în vedere dificultățile economice care pot fi cauzate de valorile scutirilor de la plata drepturilor vamale, în special în ceea ce privește călătorii care intră pe teritoriul acestui stat membru folosind frontierele terestre cu țări terțe, altele decât statele membre ale Asociației Europene a Liberului Schimb (AELS), sau prin navigație costieră dinspre țările menționate anterior; întrucât există legături speciale între Spania continentală și Ceuta și Melilla, ADOPTĂ PREZENTUL REGULAMENT:







Articolul 1

Regulamentul (CEE) nr. 918/83 se modifică după cum urmează:

1. Articolul 47 se înlocuiește cu următorul text: „Articolul 47 În ceea ce privește mărfurile, altele decât cele enumerate la articolul 46, scutirea de la plata drepturilor vamale prevăzută la articolul 45, pentru fiecare călător, se acordă în limita unei valori globale de 175 ECU. Cu toate acestea, statele membre au posibilitatea, pentru călătorii cu vârstă mai mică de cincisprezece ani, să reducă această scutire de la plata drepturilor vamale până la 90 ECU.”

2. Se inserează următorul articol 47a: „Articolul 47a (1) Prin derogare de la articolul 47 primul paragraf, Spania este autorizată să aplice, până la 31 decembrie 2000, o scutire de la plata drepturilor vamale de 600 ECU pentru importurile mărfurilor respective care provin din Ceuta și Melilla, care intră pe teritoriul vamal, astfel cum este definit în raport cu Spania la articolul 3 alineatul (1) a patra liniuță din Regulamentul (CEE) nr. 2913/92 al Consiliului din 12 octombrie 1992 de stabilire a Codului Vamal Comunitar ( 5 ). (2) Prin derogare de la articolul 47 al doilea paragraf, Spania are posibilitatea, pentru călătorii cu vârstă mai mică de 15 ani, să reducă această scutire de la plata drepturilor vamale până la 150 ECU.

Articolul 2

Prezentul regulament intră în vigoare la 1 aprilie 1994.

▼M2

However, with regard to the Federal Republic of Germany and the Republic of Austria, this Regulation shall apply as from 1 January 2003 for goods imported by travellers entering German or Austrian territory by a land frontier linking these two Member States to countries other than Member States and the EFTA members or, where applicable, by means of coastal navigation coming from the said countries

However, those Member States shall apply an allowance of not less than ECU 100 from 1 January 1999 to imports by the travellers referred to in the preceding subparagraph. They shall jointly increase that amount gradually, with a view to applying the threshold in force in the Community to the said imports by 1 January 2003 at the latest.

▼B

Prezentul regulament este obligatoriu în toate elementele sale și se aplică direct în toate statele membre.